### NN 79/2024 (3.7.2024.), Pravilnik o izmjenama Pravilnika o izračunu, visini i naplati naknada koje se plaćaju Hrvatskoj agenciji za nadzor financijskih usluga za 2024. godinu

HRVATSKA AGENCIJA ZA NADZOR FINANCIJSKIH USLUGA

1352

Na temelju odredbi članka 20. stavka 1. alineje 2. i stavka 3. Zakona o Hrvatskoj agenciji za nadzor financijskih usluga (»Narodne novine« br. 140/05 i 12/12), članka 683. stavaka 5. i 6. Zakona o tržištu kapitala (»Narodne novine« br. 65/18, 17/20, 83/21, 151/22), članka 198. stavka 5. Zakona o obveznim mirovinskim fondovima (»Narodne novine« br. 19/14, 93/15 i 64/18, 115/18, 58/20 i 156/23), članka 275. stavka 6. i 275.a Zakona o dobrovoljnim mirovinskim fondovima (»Narodne novine« br. 19/14, 29/18, 115/18 i 156/23), članka 347. Zakona o otvorenim investicijskim fondovima s javnom ponudom (»Narodne novine« br. 44/16, 126/19, 110/21 i 76/22), članka 233. Zakona o alternativnim investicijskim fondovima (»Narodne novine« br. 21/18, 126/19, 110/21 i 83/23), članka 218. Zakona o osiguranju »Narodne novine« br. (30/15, 112/18, 63/20, 133/20 i 151/22), članka 138. i 138.a Zakona o mirovinskim osiguravajućim društvima (»Narodne novine« br. 22/14, 29/18, 115/18 i 156/23), članka 33. Zakona o doživotnoj otpremnini odnosno dokupu mirovine (»Narodne novine« br. 153/13), članka 80. Zakona o leasingu (»Narodne novine« br. 141/13), članka 74. Zakona o faktoringu (»Narodne novine« br. 94/14, 85/15 i 41/16), članka 19. stavka 1. Zakona o provedbi Uredbe (EU) 2017/2402 o utvrđivanju općeg okvira za sekuritizaciju i o uspostavi specifičnog okvira za jednostavnu, transparentnu i standardiziranu sekuritizaciju (»Narodne novine« br. 63/20 i 126/21), članka 23. Zakona o provedbi Uredbe (EU) 2020/1503 o europskim pružateljima usluga skupnog financiranja (»Narodne novine« br. 144/21 i 83/23) i članka 55. Zakona o izdavanju pokrivenih obveznica i javnom nadzoru pokrivenih obveznica (»Narodne novine« 53/22) Upravno vijeće Hrvatske agencije za nadzor financijskih usluga donijelo je na sjednici održanoj 28. lipnja 2024. godine

PRAVILNIK

O IZMJENAMA PRAVILNIKA O IZRAČUNU, VISINI I NAPLATI NAKNADA KOJE SE PLAĆAJU HRVATSKOJ AGENCIJI ZA NADZOR FINANCIJSKIH USLUGA ZA 2024. GODINU

Članak 1.

U Pravilniku o izračunu, visini i naplati naknada koje se plaćaju Hrvatskoj agenciji za nadzor financijskih usluga za 2024. godinu (»Narodne novine« broj 157/23) u članku 2. stavku 1. točki 7. nakon brojeva »115/18« briše se slovo »i« te se dodaje »zarez«, a nakon brojeva »58/20« dodaju se riječi »i 156/23«.

U točki 8. nakon riječi »stavka« briše se brojka »5«, nakon brojeva »29/18« briše se slovo »i« te se dodaje »zarez«, a nakon brojeva »115/18« dodaju se riječi »i 156/23«.

U točki 14. nakon brojeva »29/18« briše se slovo »i« te se dodaje »zarez«, a nakon brojeva »115/18« dodaju se riječi »i 156/23«.

U točki 17. nakon brojeva »144/21« dodaju se riječi »i 83/23«.

Članak 2.

U članku 4. stavku 1. broj »0,2« zamjenjuje se brojem »0,3«, briše se točka te se dodaju riječi »a najmanje u iznosu od 2.500,00 eura«.

Stavak 3. mijenja se i glasi:

»(3) Društvo za osiguranje i društvo za reosiguranje naknadu izračunava primjenom sljedeće formule za izračun:

1. Vrijednost ukupne imovine iz stavka 2. ovog članka potrebno je pomnožiti s 0,3 ‰ (tisućinki).

2. Ako je dobiveni umnožak iz točke 1. ovog stavka manji ili jednak iznosu od 2.500,00 eura, iznos naknade je 2.500,00 eura podijeljen s 12 mjeseci.

3. Ako je dobiveni umnožak iz točke 1. ovog stavka veći od iznosa od 2.500,00 eura, iznos naknade je jednak vrijednosti ukupne imovine pomnožene s 0,3 ‰ (tisućinki) podijeljen s 12 mjeseci.«

Članak 3.

Prijelazne i završne odredbe

(1) Ovaj Pravilnik primjenjuje se na obračunsko razdoblje od 1. srpnja do 31. prosinca 2024. godine.

(2) Obveza plaćanja naknade za društva za osiguranje i društva za reosiguranje za obračunsko razdoblje od 1. siječnja 2024. do 30. lipnja 2024. izvršit će se u skladu s odredbama Pravilnika o izračunu, visini i naplati naknada koje se plaćaju Hrvatskoj agenciji za nadzor financijskih usluga za 2024. godinu (»Narodne novine«, broj 157/2023).

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/24-08/01

Urbroj: 326-01-70-72-24-1

Zagreb, 28. lipnja 2024.

Predsjednik
 Upravnog vijeća
 dr. sc. Ante Žigman, v. r.